Mercury-programmet

**Mercury-programmet**  (1959&ndash;1963) var det første bemannede amerikanske romprogrammet og kom som et resultat av det pågående romkappløpet med Sovjetunionen. På Mercury-Redstone 3-ferden ble Alan Shepard i romkapselen *Freedom 7* den første amerikanske astronaut i rommet. Det skjedde 5. mai 1961. John Glenn ble den første amerikaner i bane rundt Jorden i romfartøyet *Friendship 7* med Mercury-Atlas 6 ferden 20. februar 1962. Programmet inneholdt også testoppskytinger fra 1959, som bl.a sendte fire aper opp i verdensrommet.

## Romkapselen
På grunn av sin ekstremt lille størrelse ble det sagt om Mercury-romskipet at det ikke ble fløyet, men «kledd på». Bare 1.7 m³ i volum, kapselen var bare stor nok for én astronaut. Inne i kapselen var det 120 kontroller, 55 elektriske brytere, 30 sikringer og 35 mekaniske brytere. Romskapselen ble designet av Max Faget og «NASA's Space Task Group».

NASA bestilte i alt 20 slike romskip, nummerert fra 1 til 20, fra McDonnell Aircraft Company, St. Louis, Missouri. Fem av romkapslene (nr. 10, 12, 15, 17 og 19) fløy aldri. Romkapsel nr. 3 og 4 ble ødelagt under ubemannede testferder. Nr. 11 (Mercury-Redstone 4) sank etter landing og ble reddet etter 38 år. Noen av romskipene ble modifisert etterhvert (for lengre ferder m.v.) og fikk dermed en bokstav-betegnelse etter nummeret sitt, f.eks. 2B og 15A. Noen ble modifisert flere ganger, f.eks. ble romkapsel 15 til 15A og deretter 15B.

Romkapselen var utstyrt med stillings-kontroll-raketter. Etter å ha kommet i bane, og før selve landingen begynte, kunne astronautene ikke påvirke banen. Det var tre sett med høy og lav styrke på de automatiske kontroll-thrusterne, samt separate manuelle thrustere, en for hver akse. Disse fikk drivstoff fra hver sin separate drivstoffstank. Mercury-romskipet var designet for å være 100% kontrollert fra bakken i tilfelle rom-miljøet satte astronauten ut av funksjonen.

## Raketter

Det ble brukt tre ulike rakett-typer i Mercury-programmet:
*Atlas – 4 suborbitale ubemannede ferder. 2 ubemannede omløps-ferder. 1 omløps-ferd med sjimpanse. 4 bemannede ferder.
*Redstone – 4 suborbitale ubemannede ferder. 1 med en sjimpanse ombord, 2 bemannede ferder.
*Little Joe – 8 suborbitale ubemannede ferder, 2 med aper ombord. Test av rømningssystemer.

Little Joe og en «Mercury Boilerplate» ble brukt for å teste rømningstårnet og abort-prosedyrer. Redstone ble brukt til suborbitale ferder, og Atlas for å sende romskipet i omløp. Til og begynne med ble Jupiter-raketter vurdert som rakett, men ble ikke benyttet i programmet av budsjett-hensyn. Atlas-raketten trengte ekstra forsterkning for å håndtere den ekstra vekten av Mercury-romskipene, som var større enn de atomstridshodene raketten opprinnelig var konstruert for å frakte. Titan-raketten ble også vurdert for programmet, men programmet ble avsluttet før det ble aktuelt. Titan-raketter ble brukt i det påfølgende Gemini-programmet.

Mercury-programmet brukte en Scout-rakett for en enkelt ferd, Mercury-Scout 1, som sendte en liten satellitt opp for å evaluere radarnettverket i Mercury-programmet. Raketten ble sprengt etter 44 sekunders ferd.

## «The Mercury Seven»

De første amerikanerne som reiste ut i verdensrommet ble plukket ut av en gruppe på 110 militære piloter, som ble valgt på grunn av sin erfaring med testflyging og fordi de klarte visse fysiske krav. 7 av disse 110 ble astronauter i april 1959. 6 av de 7 fløy i Mercury-programmet. Fra og med Alan Shepards ferd, ga astronautene kallesignal til hvert sitt romskip, og alle la til tallet "7" på slutten, for å synliggjøre lagarbeidet med de 6 andre. 

**«The Mercury Seven» var:**
* Malcolm Scott Carpenter, USN (1925–2013)
* Leroy Gordon "Gordo" Cooper, Jr., USAF (1927–2004)
* John Herschel Glenn. Jr., USMC (1921–2016) Første amerikaner med et omløp rundt jorden.
* Virgil Ivan "Gus" Grissom, USAF (1926–1967)
* Walter Marty Schirra, Jr., USN (1923–2007)
* Alan Bartlett Shepard, Jr., USN (1923–1998) Første amerikaner i verdensrommet.
* Donald Kent "Deke" Slayton, USAF (1924–1993) Satt på bakken i 1962 på grunn av irregulariteter ved hjerterytmen, innsatt igjen i 1972 og fløy Apollo-Soyuz Test Project i 1975.

## Liste over bemannede ferder i Mercury-programmet

## Liste over ubemannede ferder i Mercury-programmet
Liste over testflygninger, samt ferder med sjipanser ombord.

Mercury-programmet – komplett oversikt over ikke-menneskelige romfarere: 
* Sam, en rhesusape, skutt opp 4. desember 1959 på Little Joe 2 til 85 km høyde.
* Miss Sam, en rhesusape, skutt opp 21. januar 1960 på Little Joe 1B til 15 km høyde.
* Ham, en sjimpanse, skutt opp 31. januar 1961 på Mercury-Redstone 2 for en suborbital romferd.
* Enos, en sjimpanse, skutt opp 29. november 1961 på Mercury-Atlas 5 for 2 omløp rundt Jorden.

De ubemannede ferdene startet i 1959 og fortsatte ut 1961. Noen av ferdene med sjimpanser ble gjennomført etter den første sub-orbitale ferden med Alan Shepard.

## I populærkultur
Den amerikanske spillefilmen *[[De syv utvalgte]]*, fra 1983, omhandler Mercury-programmet. 

## Filmer
*YouTube - The Mercury 7 & Shepard's Launch
*YouTube - mercury 7: first american in space
*YouTube - John Glenn and Friendship 7
*YouTube - John Glenn rockets into space

## Referanser


## Eksterne lenker
* The Mercury Project (Kennedy Space Center)
* Project Mercury A Chronology (Prepared by James M. Grimwood) 
* Space Medicine In Project Mercury By Mae Mills Link 
* Project Mercury Drawings and Technical Diagrams 
* Technical Diagrams and Drawings
* Mercury-Atlas Diagrams
* Project Mercury Simulator for the PC (Orbiter)
* Project Mercury Simulator for Mac and PC 
* The Mercury Redstone Project (PDF) December 1964
* Project Mercury familiarization manual (PDF) November 1961
* Various PDFs of historical Mercury documents including familiarization manuals.
* Buzz Aldrin's Race Into Space: a game that simulates the Space Race
* Mercury Little Joe DVD